Diari Oficial de la Generalitat Valenciana


Sumari del DOGV 9984, del 15-11-2024 (2024/11317)

RESOLUCIÓ de 12 de novembre de 2024, per la qual s'ajorna la realització del primer exercici de les proves selectives d'accés per a la provisió definitiva del lloc TE18, tècnic o tècnica en prevenció del blanqueig de capitals, per mitjà d'un procediment de cobertura externa mitjançant el sistema de concurs oposició.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9984

Data del DOGV
:   15-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11393

CVE
:   JBAM-O-6264-01815

Data del document
:   12-11-2024

Organisme emissor
:   Institut Valencià de Finances

Tipus de document
:   Resolució

Anàlisi jurídica

 Descriptors 

:   * concurs administratiu
    * desastre natural

Mitjançant la Resolució de 16 d'octubre de 2024, del director general de l'Institut Valencià de Finances (d'ara en avant, IVF), es va elevar a definitiva la llista provisional de persones admeses i excloses per a les proves selectives d'accés per a la cobertura del lloc TE18, i es va fer pública la data de celebració del primer exercici, assenyalant-se per al dia 20 de novembre de 2024 (DOGV 9961, de 21.10.2024).

Davant la situació excepcional derivada de la depressió aïllada en nivells alts (DANA) esdevinguda en la Comunitat Valenciana en persones, béns i infraestructures, que ha donat lloc a la suspensió del funcionament de xarxes de comunicació de carreteres i ferroviària, a la impossibilitat o dificultats greus de desplaçament, tancament d'institucions, centres de treball, educatius, d'atenció sociosanitària, de caràcter assistencial o similars i que impedixen el funcionament normal de la societat, i mentres es duen a terme els treballs dirigits a restablir la normalitat en les zones sinistrades, així com per l'existència de persones candidates domiciliades en les localitats directament afectades per la citada DANA, és procedent modificar la data en la qual es convocava a les persones admeses per a la realització del primer exercici de la fase d'oposició del procés referit, fixada en el resolc segon per al dia 20 de novembre de 2024, assenyalant una nova data per a la celebració d'esta, que tindrà lloc el pròxim dia 12 de febrer de 2024, a les 16.30 h, en la seu de l'Institut Valencià de Finances, situada al carrer Llibreters, número 2 i 4, 46541, de València.

Per tot l'anterior i en virtut de les competències atribuïdes a la Direcció General de l'IVF en l'article 6.3.i) del Reglament d'organització i funcionament de l'IVF,  aprovat pel Decret 118/2018, de 3 d'agost, del Consell, en l'execució dels processos selectius derivats de l'oferta d'ocupació pública i conforme al que es disposa en la base 7.1 de la convocatòria del procés selectiu,

RESOLC

*Primer*

Ajornar la realització de la prova selectiva anteriorment citada, la celebració de la qual estava prevista per al dia 20 de novembre de 2024, convocant a les persones admeses, que figuren en l'Annex I de la resolució de 16 d'octubre de 2024, del director general de l'IVF, a la realització del primer exercici de la fase d'oposició que tindrà lloc el dia 12 de febrer de 2025, a les 16.30 h, en la seu de l'Institut Valencià de Finances, situada al carrer Llibreters, número 2 i 4, 46900, de València.

*Segon*

Publicar la present resolució, en el *Diari Oficial de la Generalitat Valenciana*  i en la pàgina web de l'IVF   (<http://www.ivf.gva.es>).

Contra la present resolució que posa fi a la via administrativa, l'interessat podrà interposar directament, en el termini de dos mesos, demanda laboral davant el jutjat social de València, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la seua redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.

Tot això sense perjuí que les persones interessades puguen fer ús, si és el cas, de qualsevol altre que estimen procedent.

A València a la data de firma.

  

València, 12 de novembre de 2024

Enrique Montes Estellés

Director general